CELEX: 32021D0258
Language: bg
Date: 2021-02-18 00:00:00
Title: Решение (ОВППС) 2021/258 на Съвета от 18 февруари 2021 година за изменение на Решение 2011/101/ОВППС относно ограничителни мерки с оглед на положението в Зимбабве

19.2.2021   
               
               
                  BG
               
               
                  Официален вестник на Европейския съюз
               
               
                  L 58/51
               
            
         РЕШЕНИЕ (ОВППС) 2021/258 НА СЪВЕТА
         от 18 февруари 2021 година
         за изменение на Решение 2011/101/ОВППС относно ограничителни мерки с оглед на положението в Зимбабве
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за Европейския съюз, и по-специално член 29 от него,
         като взе предвид предложението на върховния представител на Съюза по въпросите на външните работи и политиката на сигурност,
         като има предвид, че:
         
                     (1)
                  
                  
                     На 15 февруари 2011 г. Съветът прие Решение 2011/101/ОВППС (1) относно ограничителни мерки с оглед на положението в Зимбабве.
                  
               
                     (2)
                  
                  
                     Съветът направи преглед на Решение 2011/101/ОВППС, като отчете измененията в политическата ситуация в Зимбабве.
                  
               
                     (3)
                  
                  
                     Срокът на ограничителните мерки следва да бъде удължен до 20 февруари 2022 г. Съветът следва редовно да ги преразглежда с оглед на развитието на политическата ситуация и ситуацията по отношение на сигурността в Зимбабве.
                  
               
                     (4)
                  
                  
                     Вписването за едно починало лице следва да бъде заличено от списъка на посочените лица и образувания в приложение I към Решение 2011/101/ОВППС. Ограничителните мерки следва да бъдат подновени за три лица и едно образувание, посочени в същото приложение, а идентификационните данни и основанията за включването в списъка на две лица, посочени в същото приложение, следва да бъдат актуализирани. Спирането на прилагането на ограничителните мерки следва да бъде подновено за три лица, включени в списъка в приложение II към посоченото решение, а едно починало лице следва да бъде заличено от приложение II към същото решение.
                  
               
                     (5)
                  
                  
                     Поради това Решение 2011/101/ОВППС следва да бъде съответно изменено,
                  
               ПРИЕ НАСТОЯЩОТО РЕШЕНИЕ:
         
            Член 1
            Решение 2011/101/ОВППС се изменя, както следва:
            
                        1)
                     
                     
                        Член 10 се заменя със следното:
                        
                           „Член 10
                           
                              1.   Настоящото решение влиза в сила от датата на неговото приемане.
                           
                           
                              2.   Настоящото решение се прилага до 20 февруари 2022 г.
                           
                           
                              3.   Прилагането на мерките, посочени в член 4, параграф 1 и член 5, параграфи 1 и 2, доколкото се отнасят за лицата, изброени в списъка в приложение II, се спира до 20 февруари 2022 г.
                           
                           
                              4.   Настоящото решение подлежи на постоянен преглед и се подновява или изменя, в зависимост от случая, ако Съветът прецени, че целите му не са постигнати.“;
                           
                        
                     
                  
                        2)
                     
                     
                        Приложение I се заменя с приложение I към настоящото решение;
                     
                  
                        3)
                     
                     
                        Приложение II се изменя съгласно приложение II към настоящото решение.
                     
                  
         
            Член 2
            Настоящото решение влиза в сила в деня след публикуването му в Официален вестник на Европейския съюз.
            
         
         
            Съставено в Брюксел на 18 февруари 2021 година.
            
               
                  За Съвета
               
               
                  Председател
               
               A. P. ZACARIAS
            
         
         
            (1)  Решение 2011/101/ОВППС на Съвета от 15 февруари 2011 г. относно ограничителни мерки срещу Зимбабве (ОВ L 42, 16.2.2011 г., стр. 6).
      
      
         
            ПРИЛОЖЕНИЕ I
            ЛИЦА И ОБРАЗУВАНИЯ, ПОСОЧЕНИ В ЧЛЕНОВЕ 4 И 5
            I.   Лица
            
                         
                     
                     
                        Име (и евентуални псевдоними)
                     
                     
                        Идентифициращи данни
                     
                     
                        Основания за включване в списъка
                     
                  
                        2.
                     
                     
                        MUGABE, Grace
                     
                     
                        Родена на 23.7.1965 г.
                        Паспорт AD001159
                        Лична карта 63-646650Q70
                     
                     
                        Бивш секретар на Лигата на жените на ZANU-PF (Национален африкански съюз на Зимбабве — Патриотичен фронт), участва в дейности, които сериозно накърняват демокрацията, зачитането на правата на човека и принципите на правовата държава. През 2002 г. поема ръководството на Iron Mask Estate; твърди се, че незаконно извлича големи печалби от добива на диаманти.
                     
                  
                        5.
                     
                     
                        CHIWENGA, Constantine
                     
                     
                        Вицепрезидент
                        Бивш командващ силите за отбрана на Зимбабве, пенсиониран генерал, роден на 25.8.1956 г.
                        Паспорт AD000263
                        Лична карта 63-327568M80
                     
                     
                        Вицепрезидент и бивш командващ силите за отбрана на Зимбабве. Член на съвместното оперативно командване и съучастник във формирането или ръководенето на държавната политика на репресии. Използвал е въоръжените сили за превземането на ферми. По време на изборите от 2008 г. е измежду главните инициатори на насилието, свързано с провеждането на решаващия тур на президентските избори.
                     
                  
                        7.
                     
                     
                        SIBANDA, Phillip Valerio (известен също като Valentine)
                     
                     
                        Командващ силите за отбрана на Зимбабве
                        Бивш командващ Националната армия на Зимбабве, генерал, роден на 25.8.1956 г. или 24.12.1954 г.
                        Лична карта 63-357671H26
                     
                     
                        Командващ силите за отбрана на Зимбабве и бивш командващ Националната армия на Зимбабве. Висша фигура във въоръжените сили, свързан с правителството и съучастник във формирането или ръководенето на държавната политика на репресии.
                     
                  II.   Образувания
            
                         
                     
                     
                        Име
                     
                     
                        Идентифициращи данни
                     
                     
                        Основания за включване в списъка
                     
                  
                        1.
                     
                     
                        Zimbabwe Defence Industries
                     
                     
                        10th floor, Trustee House, 55 Samora Machel Avenue, PO Box 6597, Harare, Zimbabwe.
                     
                     
                        Свързано с Министерството на отбраната и с фракцията на ZANU-PF в правителството.
                     
                  
      
      
         
            ПРИЛОЖЕНИЕ II
            В приложение II към Решение 2011/101/ОВППС се заличава вписването относно следното лице:
            
                        „4.
                     
                     
                        Shiri, Perence (известен също като Bigboy) Samson Chikerema“.